

Egészséges ételek sovány pénztárcákhoz – Egy új európai projekt ESÉLYT ad a szegénységgel küzdő embereknek 

[bookmark: _GoBack]Brüsszel, 2011. augusztus 23.

A szegénység határvonalán élőknek[footnoteRef:1] nem csupán gazdasági problémákkal kell megküzdeniük, hanem egyéb nehézségek is sújtják őket, például az elégtelen táplálkozásból fakadó egészségromlás. A jövedelem és az étrend minősége között közvetlen összefüggés van: minél nehezebb szociális és gazdasági helyzetben él valaki, annál kiegyensúlyozatlanabb a táplálkozása. Ennek az az egyik oka, hogy az alacsony jövedelműek gyakran nem engedhetik meg maguknak a tápanyagokban gazdag élelmiszerek megvásárlását1. Az alacsonyabb iskolázottság is magyarázatként szolgál arra, hogy ezeknek az embereknek miért helytelenek a táplálkozási szokásaik. Az iskolázottság fontos ahhoz, hogy megértsék a tápanyagok jelentőségét, ami hozzájárulhat a kedvezőbb étkezési szokások – gyümölcs- és zöldségfogyasztás – kialakításához. A következmény: nagyobb valószínűséggel jelennek meg egészségi problémák: túlsúly, kóros elhízás, valamint az ezekhez kapcsolódó további betegségek, például cukorbetegség, szív- és érrendszeri betegségek, továbbá a mikrotápanyagok bevitelének hiánya.  Európában kb. 81 millió embert fenyeget a szegénység3. Az elégtelen táplálkozás miatt nagyobb kockázattal megjelenő betegségek nemcsak az érintett embereknek okoznak szenvedést, hanem az egész társadalom megérzi az egészségügyi és jóléti ellátásra szánt anyagi terhek növekedését.   [1:  Személyek, akik olyan háztartásban élnek, ahol az egyenértékű jövedelem nem éri el az ország átlagos jövedelmének 60%-át (Eurostat)] 


Az Európai Bizottság létrehozott egy projektet CHANCE (ESÉLY) néven, amelyben kutatók és partnercégek olyan ételek kifejlesztésén dolgoznak, amelyek ízletesek, egészségesek és kedvező az áruk is, így megoldást jelenthetnek a szegénységgel küzdők táplálkozási problémáira. Annak érdekében, hogy a soványabb pénztárcájúak is megfelelő élelmiszerekhez juthassanak, a CHANCE projekt alacsony költségű technológiák és alapanyagok hasznosítására törekszik, így például felhasználják a gyümölcslevek gyártásakor keletkező rostban gazdag melléktermékeket és az élelmiszergyártás egyéb származékait is. Ezeknek az új élelmiszereknek a kifejlesztése mérnöki tudást igényel. De ugyanilyen fontos, hogy megismerjük, sőt megértsük a szegénységgel küzdő emberek életmódját és szükségleteit. 

Az Eurostat statisztikái azt jelzik, hogy a nők és az idősek vannak különösen nehéz helyzetben, de a CHANCE kutatóinak szándékában áll, hogy még alaposabban tisztázzák, mely főbb csoportokat fenyegeti leginkább a szegénység. Miután sikerül megtalálni az érintett csoportokat, az alábbi kérdések merülnek fel: Mit esznek ezek az emberek? A túlsúllyal és az elhízással küzdenek főként, vagy inkább a mikrotápanyagok – pl. vas és B12 vitamin – elégtelen bevitele okoz számukra egészségi problémákat? Ezen kérdésekre az ESÉLY kutatói úgy próbálnak válaszokat találni, hogy tanulmányozzák az idevágó szakirodalmat, kérdőíveket osztanak ki az étkezési szokásokra vonatkozóan, megmérik az emberek testsúlyát, magasságát és derékkörfogatát, valamint felmérik a táplálkozási szokásaikat és egészségi állapotukat.      

Végül a CHANCE kutatói azt is megpróbálják kideríteni, hogy a veszélyeztetett csoportok milyen akadályokba ütköznek, vagyis mi akadályozza meg őket az egészséges táplálkozásban, továbbá mely forgalmazók, élelmiszeripari vállalatok és egyéb szereplők állnak a tápanyagokban gazdagabb táplálkozás útjában. Ez lehetővé teszi a CHANCE projektben részt vevő élelmiszer-feldolgozók számára, hogy egészséges termékeket fejlesszenek ki, amelyek azután tényleg bekerülnek az érintett csoportok bevásárlókosaraiba.  

A CHANCE projekt fontos része, hogy felhívja a politikusok, fogyasztói szervezetek, tudósok, élelmiszergyártók, egészségügyi és szociális ellátók figyelmét magára a projektre és annak eredményeire. Annak érdekében, hogy az összes érintett félhez eljusson az üzenet, az Európai Élelmiszer-információs Tanács (EUFIC) vezető szerepet vállal a projekt kommunikációs és információterjesztési feladataiban. 

Francesco Capozzi, a Bolognai Egyetem professzora, a CHANCE konzorcium koordinátora így foglalta össze a projektet: „Habár ismert tény, hogy a táplálkozással kapcsolatos főbb betegségek az alacsonyabb jövedelműek és a szegénységgel küzdők körében igazán gyakoriak, csak nagyon kevés próbálkozás irányul arra, hogy egészségesebb termékek is megjelenjenek az alacsonyabb árkategóriában. A termelési költségek csökkentését szolgáló megoldások feltárásával és a hátrányosan érintett csoportok alaposabb megismerésével a CHANCE program remélhetőleg ösztönzőleg fog hatni az olyan élelmiszerek kifejlesztésére, amelyek változást hozhatnak ebben a kedvezőtlen helyzetben, továbbá a projekt megpróbálja ezeket az új termékeket vonzóvá és elérhetővé tenni azok számára, akiknek igazán szükségük van rájuk.” 

Megjegyzések a szerkesztő számára:
A CHANCE egy több tudományágat magában foglaló konzorcium, amely 9 EU‑tagállamból 17 partnert kapcsol össze. 10 egyetem és kutatóintézet, továbbá az élelmiszeripar területéről 5 kis- és középvállalkozás vesz részt a projekt kutatási és technológiafejlesztési tevékenységeiben. Az EUFIC (Európai Élelmiszer-információs Tanács) és a CEN (Európai Szabványosítási Testület) is részt vesz a konzorciumban annak érdekében, hogy a projektről és az eredményeiről minél szélesebb körben értesüljenek Európa-szerte. A projekt koordinátorai: Francesco Capozzi és Alessandra Bordoni, a Bolognai Egyetem professzorai. 

A projekttel kapcsolatos további információkért keresse fel a projekt webhelyét: www.chancefood.eu, vagy keresse meg a kapcsolattartót: Cecilia Wanhainen (e‑mail: cecilia.wanhainen@eufic.org, telefon: +32 2 506 89 89). 

